作者:張可久
標題:雙調・清江引秋思
內容:自從玉關人去也，寂寞銀屏夜。風寒白藕花，露冷青桐葉，雁兒未來書再寫。幽居紅塵是非不到我，茅屋秋風破。山村小過活，老硯閒工課，疏籬外玉梅三四朵。桐柏山中松風小樓香縹緲，一曲尋仙操。秋風玉兔寒，野樹金猿嘯，白雲半天山月小。湖山避暑好山盡將圖畫寫，詩會白雲社。桃笙捲浪花，茶乳翻冰葉，荷香月明人散也。春思二首杜鵑幾聲煙樹暖，風雨相攛斷。梨花月未圓，柳絮春將半，夜長可憐歸夢短。繡針懶拈閒素手，倦枕金釵溜。鶯啼綠柳春，燕舞紅簾晝，東風院落人病酒。九日湖上西風又吹湖上柳，畫舫攜紅袖。鷗眠野水閒，蝶舞秋花瘦，風流醉翁不在酒。山居春枕門前好山雲佔了，盡日無人到。松風響翠濤，槲葉燒丹灶，先生醉眠春自老。春晚二首黃昏閉門誰笑語，燕子飛不去。珠簾濺雨花，翠塢埋煙樹，酒醒五更聞杜宇。離愁困人簾未卷，上下飛雙燕。孤雲帶雨痕，暗水流花片，湖邊日長春去遠。湖上晚望東西往來船鬥蟻，拍手胡姬醉。歌聲落照邊，塔影孤雲際，荷風夜涼天似水。秋懷西風信來家萬里，問我歸期未？雁啼紅葉天，人醉黃花地，芭蕉雨聲秋夢裡。